એવામાં જ ડૉ. હરજીવન હોસ્પિટલમાં પ્રવેશે છે અને તેમના કાને માણેકપુરા ગામનું નામ આવે છે. ડૉ . હરજીવન ઉતાવળે એકાઉન્ટ વિભાગની ઓફિસમાં પ્રવેશે છે અને પોતાનો પરિચય આપે છે. ડોક્ટરનું સ્વાગત માટે ત્યાં સ્ટાફ હાજર જ હતો અને તેમનું સ્વાગત કરવામાં આવે છે, મુંબઈથી આવવા માટે આભાર માનવામાં આવે છે . ડોક્ટરને દર્દીની માહિતી અને રીપોર્ટ આપવામાં આવે છે. ડોક્ટર એ જોતા જોતા બહાર દર્દીના સગાની રિસેપ્શન પર ચાલી રહેલ વાત વિશે પૂછે છે. સિનિયર ડોક્ટરે રિસેપ્શન ફોન કરી માહિતી મેળવી ડૉ હરજીવનને જણાવ્યું કે, “આ એજ દર્દી મણીલાલ ના સગા છે જેમના માટે આપને બોલાવવામાં આવ્યા છે.”